JY LEES NOU Appelmelktert
Deur O'nel Roux
Besprinkel dié tert met kaneelsuiker en laat 'n rukkie afkoel voor dit voorgesit word.
8 Granny Smith- of Pink Lady-appels
Voorverhit die oond tot 180 °C en smeer 'n groot oondvaste tertbord of 'n paar individuele tertbakkies. Kors: Sif die meel, bakpoeier en sout saam. Verroom die botter (of margarien) en suiker goed saam in 'n ander mengbak. Voeg die eier en melk by en meng goed. Voeg die meelmengsel by en meng tot 'n dik, smeerbare beslag.
Smeer die beslag in 'n egalige laag teen die boom en kante van die tertbord (of bakkies). Vulsel: Skil en ontkern die appels en sny in skyfies. Sit die appelskyfies in 'n kastrol met 'n bietjie koue water en prut tot netnet sag, nie pap nie. Dreineer die appelskyfies goed en hou eenkant.
Verhit 650 ml van die melk en 125ml van die suiker saam tot kookpunt. Maak die meel, mielieblom, die res van die suiker en die eiergele met die oorblywende 100ml melk aan en meng baie goed, tot glad. Giet die kokende melk oor die meelmengsel terwyl dit vinnig geklits word. Giet die mengsel terug in die kastrol, en verhit, terwyl aanhoudend geroer word, tot kookpunt. Laat prut tot die pap dik en gaar is.
Verwyder van die hitte en roer die botter (of margarien), vanieljegeursel en sout by. Klits die eierwitte tot styf, maar nie droog nie. Vou dit saam met die appelskywe liggies met 'n metaallepel by die melkpap in. Skep die vulsel in die rou kors. Bak vir 17- 20 minute (klein tertjies) of 25-30 minute tot die vulsel ferm is. Lewer 8 porsies.